Windhoek se beste
JY LEES NOU Windhoek se beste
’n Melktert is heerlik nes hy is, maar jy kan dit opdollie. Ons het Tina van der Merwe se melktert ’n klapperlagie gegee.
Maak: 2 terte | Voorbereityd: 25 minute | Gaarmaaktyd: 20 minute
• ¼ koppie (62,5g) botter
• ¼ koppie suiker
• ½ teelepel vlapoeier
• 1 koppie (150g) koekmeel
• 1 teelepel botter (of margarien)
• 2½ eetlepels mielieblom
• 1½ eetlepels meel
• fyn kaneel
VIR DIE KLAPPERLAAG
• ½ koppie bruinsuiker of heuning
• 1 koppie klapper
• ¼ koppie (60g) botter
1. Maak die kors: Verroom die botter en suiker en klits dan die eier by. Meng al die droë bestanddele saam, en vryf dit met jou vingers by die bottermengsel in.
2. Verdeel die deeg in twee en rol elke helfte tussen twee lae kleefplastiek uit. Smeer twee tertpanne met botter en drapeer die deeg daaroor. Druk enige gaatjies netjies toe en prik die bodem met ’n vurk. Bak die tertkorse blind vir ongeveer 15 minute teen 180 °C.
3. Maak die vulsel: Kook die melk en botter in ’n groot kastrol. Meng die eiers, sout en suiker goed saam in ’n bak. Meng die mielieblom, meel en vlapoeier saam en roer dit dan deur die eiermengsel. Voeg sowat ’n koppie van die kokende melk daarby en meng dit goed deur tot glad. Voeg die mengsel dan by die melk in die kastrol en klits dit goed. Verhit dit tot kookpunt en hou aan roer totdat dit verdik. Roer nou die vanieljegeursel daardeur.
4. Maak die klapperlaag: Roer al die bestanddele oor lae hitte in ’n kastrolletjie tot gesmelt. Verdeel dit dan tussen die twee tertkorse, gevolg deur die vulsel. Sprinkel fyn kaneel oor en laat die terte vir 3 uur in die yskas stol.